Bugenių tvenkinys
56°19′20″ š. pl. 22°12′17″ r. ilg.﻿ / ﻿56.32222°š. pl. 22.20472°r. ilg.﻿ / 56.32222; 22.20472 Bugenių tvenkinys – tvenkinys Lietuvoje, Mažeikių rajone, 8,5 km į vakarus nuo Mažeikių, Bugenių kaimo šiaurinėje dalyje. Sudarytas užtvenkus Šerkšnės upę (Ventos intakas) 3,8 km nuo jos žiočių. Tvenkinio ilgis pietų-šiaurės-rytų kryptimi – 0,43 km, plotis – iki 0,12 km. Altitudė 56,4 m. Krantai aukšti, šlaitai plačiai apaugę medžiais ir krūmynais. Aplinkui plyti dirbami laukai. Tvenkinys įrengtas 1923 m., kai buvo pastatytas vandens malūnas (pastatai išlikę, nebeveikiantis).